Bil. 8 Isnin 14 Mac 2022 M A L A Y S I A PENYATA RASMI PARLIMEN Parliamentary Debates KAMAR KHAS Special Chamber PARLIMEN KEEMPAT BELAS PENGGAL KELIMA MESYUARAT PERTAMA
K A N D U N G A N UCAPAN DI BAWAH USUL BERKENAAN PERKARA TADBIR KERAJAAN [P.M. 17]:
Pengiktirafan dan Sokongan Kepada Atlet Paralimpik -YB. Tuan Khoo Poay Tiong (Kota Melaka) (Halaman 1)
Memohon Kementerian Dalam Negeri Menyatakan Permohonan Status Kewarganegaraan Clara Sonia Joseph - YB. Tuan Charles Anthony Santiago (Klang) (Halaman 4) Diterbitkan Oleh: SEKSYEN PENYATA RASMI PARLIMEN MALAYSIA 2022
KKDR.14.3.2022 MALAYSIA KAMAR KHAS PARLIMEN KEEMPAT BELAS PENGGAL KELIMA MESYUARAT PERTAMA Isnin, 14 Mac 2022 Mesyuarat dimulakan pada pukul 2.30 petang DOA [Tuan Yang di-Pertua mempengerusikan Mesyuarat] UCAPAN DI BAWAH USUL BERKENAAN PERKARA TADBIR KERAJAAN (P.M. 17) Pengiktirafan dan Sokongan Kepada Atlet Paralimpik 2.34 ptg. Tuan Khoo Poay Tiong [Kota Melaka]: Tuan Yang di-Pertua, saya ingin mengambil kesempatan ini, di Parlimen, untuk merakamkan ucapan tahniah kepada atlet Paralimpik negara kita, iaitu saudari Ong Jia Xuan. Beliau berumur 18 tahun dan berasal dari negeri Melaka. Saudari Jia Xuan telah memenangi pingat emas dan pingat perak dalam acara renang di temasya sukan Asian Youth Para Games (AYPG) yang telah berlangsung di negara Bahrain pada bulan Disember yang lepas. Untuk makluman Tuan Yang di-Pertua, beliau merupakan antara tiga atlet Malaysia yang telah memenangi pingat emas di AYPG. Sememangnya Malaysia mempunyai atlet-atlet paralimpik yang hebat dan amat membanggakan. Pada temasya Sukan Paralimpik 2020 di Tokyo, Malaysia turut memenangi tiga pingat emas iaitu dalam acara lompat jauh, badminton dan angkat berat. Oleh itu, kerajaan wajar terus menyokong dan membangunkan ekosistem sukan paralimpik di negara supaya prestasi ini dapat ditingkatkan lagi, khususnya untuk membolehkan atlet-atlet paralimpik negara kita memenuhi bakat mereka. Maka saya memohon penjelasan daripada Menteri mengenai dasar dan program- program pembangunan sukan paralimpik di Malaysia. Berbalik kepada saudari Ong Jia Xuan, pada bulan yang lepas, saya telah melawat ke rumah beliau untuk memberi sokongan dan menyampaikan sedikit insentif menggunakan peruntukan Ahli Parlimen. Saya juga mendapati bahawa AYPG tidak termasuk dalam senarai temasya sukan yang diiktiraf oleh kerajaan untuk insentif kemenangan. Dengan ini, saya memohon pertimbangan semula Menteri dalam perkara ini supaya atlet- atlet paralimpik kita boleh menerima pengiktirafan yang sepatutnya. Selain Jia Xuan, terdapat lapan atlet lain yang telah memenangi pingat di AYPG tahun lepas. Untuk makluman Menteri, saudari Jia Xuan mempunyai semangat yang 1
2 KKDR.14.3.2022 tinggi dan berhasrat untuk bertanding dalam sukan paralimpik 2024 di Paris. Beliau telah menerima tawaran daripada negara lain untuk berlatih di sana dan mewakili mereka. Saya berharap pihak kementerian boleh memberi insentif dan sokongan teknikal yang berterusan kepada beliau supaya kita tidak kehilangan bakat dan potensi yang ada pada beliau. Sekian, terima kasih. 2.27 ptg Menteri Belia dan Sukan [Dato' Seri Ahmad Faizal bin Azumu]: Terima kasih Tuan Yang di-Pertua. Untuk makluman ahli Yang Berhormat Kota Melaka, Kementerian Belia dan Sukan melalui Majlis Sukan Negara (MSN) memberi tumpuan kepada sukan berprestasi tinggi dengan program yang tersusun di peringkat bakat sehinggalah ke peringkat antarabangsa. Pelbagai program dilaksanakan bagi memastikan kesinambungan atlet dan pengembangan penglibatan atlet-atlet OKU dilaksanakan seperti Program Podium, Pelapis Negeri dan Bakat. Bagi Program Podium, atlet-atlet menjalani program latihan atlet sepenuh masa di bawah bimbingan jurulatih yang berkelayakan dengan pelbagai kemudahan dan perkhidmatan wang disediakan oleh MSN. Selain daripada itu, MSN juga memberikan tumpuan kepada pelaksanaan program pembangunan atlet para. Di antara inisiatif-inisiatif yang dilaksanakan adalah penubuhan pusat iaitu olahraga, memanah, renang, latihan melibatkan powerlifting, ping pong, boccia dan badminton sedang giat menjalani latihan secara sambilan di pusat-pusat latihan yang telah ditetapkan dengan kelengkapan dan kemudahan latihan asas bagi memberi peluang kepada atlet-atlet kelainan upaya menjalani latihan. tujuh jenis sukan Kedua, pelaksanaan kejohanan dan sirkit kebangsaan yang menyediakan peluang pertandingan di peringkat kebangsaan dan negeri sebagai salah satu usaha mencungkil potensi bakat baharu. Ketiga, kem bakat dan klinik sukan dirancang untuk mencungkil bakat- bakat OKU yang baharu dalam acara sukan. Atlet yang mempunyai kemahiran dan berpotensi akan dikenal pasti dan diberikan peluang untuk menjalani latihan di pusat-pusat latihan sedia ada serta menyertai kejohanan dan sirkit-sirkit anjuran di bawah Kementerian Belia dan Sukan. Majlis Sukan Negara (MSN) sentiasa melaksanakan program-program pembangunan ini dengan penglibatan dan kerjasama pemegang-pemegang taruh yang terdiri daripada Majlis Paralimpik Malaysia (MPM), Kementerian Pendidikan Malaysia (KPM), Kementerian Pendidikan Tinggi (KPT), Jabatan Belia dan Sukan Negara (JBSN), Jabatan Kebajikan Masyarakat (JKM), Persatuan Sukan Kebangsaan, PERKESO, pusat rehabilitasi di hospital dan Persatuan Sukan dan Rekreasi Orang Kurang Upaya (PESRON). ■1440 ini sentiasa dipertingkatkan bagi mewujudkan ekosistem sukan Paralimpik yang lebih teratur dan tersusun. Usaha untuk memperkasakan medium sedia ada Tuan Yang di-Pertua, bagi menghargai pencapaian atlet-atlet negara, Kementerian Belia dan Sukan memberikan pengiktirafan yang setaraf kepada atlet normal dan para menerusi Skim Hadiah Kemenangan Atlet Malaysia (SHAKAM). Pemberian skim ini adalah berdasarkan kepada beberapa kriteria
KKDR.14.3.2022 yang telah digariskan oleh MSN seperti pengiktirafan oleh persatuan sukan antarabangsa, kekerapan penganjuran, bilangan penyertaan negara, bilangan peserta dalam acara, proses kelayakan dan sebagainya. Asian Youth Para Games (AYPG) tidak disenaraikan dalam pemberian Skim Hadiah Kemenangan Atlet Remaja (SHAKAR) menerusi SHAKAM disebabkan perkara-perkara seperti berikut; (i) temasya peringkat remaja ini tidak menetapkan sebarang syarat kelayakan penyertaan sebaliknya tertakluk kepada kesediaan negara-negara peserta untuk membelanjakan peruntukan bagi menghantar atlet remaja para masing- masing. Kebanyakan kejohanan berstatus tinggi akan menetapkan syarat kelayakan tertentu bagi menentukan kualiti penyertaan seperti mana yang diamalkan dalam temasya ataupun kejohanan-kejohanan antarabangsa yang lain; (ii) pihak Asian Paralympic Committee (APC) tidak mempunyai sebarang proses kelayakan penyertaan; (iii) APYG tidak menjadikan proses klasifikasi sebagai syarat penyertaan mengikut hanya membenarkan penyertaan berdasarkan kategori kecacatan tertentu. Ini bagi membolehkan semua atlet tersebut diberi peluang untuk menyertai pertandingan; acara sebaliknya (iv) bagi tujuan memberi peluang dan galakan penyertaan maka, Minimum Qualification Standard (MQS) yang rendah telah digunakan; (v) kelonggaran syarat kalisifikasi menyebabkan beberapa kategori kecacatan digabungkan dalam satu acara; dan (vi) penggabungan yang dilakukan dalam AYPG tidak menepati ketetapan International Paralympic Committee (IPC) yang sepatutnya membenarkan penggabungan dua kategori sahaja tetapi temasya AYPG ini membenarkan lebih daripada dua kategori digabungkan. Justeru adalah tidak afdal sekiranya kemenangan atlet tersebut diberikan insentif hadiah kemenangan. Walau bagaimanapun, pihak Kementerian Belia dan Sukan melalui MSN telah membiayai sepenuhnya penyertaan kontinjen Malaysia ke temasya tersebut di Bahrain yang melibatkan sebanyak RM260,000 dan telah disalurkan melalui Majlis Paralimpik Malaysia (MPM). Saudari Ong Jia Xuan merupakan atlet di bawah Program Pelapis Negeri Melaka. MSN kini dalam fasa akhir pelaksanaan Program AsiaComm yang bertumpu kepada atlet-atlet para kebangsaan wang akan menyertai Temasya Sukan Asia, Hangzhou 2022 dan Sukan Komanwel Birmingham 2022. Sukan Para ASEAN 2022 yang berkemungkinan dianjurkan di Solo, Indonesia mempunyai proses kelayakan yang diperlu dilalui seperti Minimum Qualification Standard (MQS) yang telah ditetapkan dan ini agak sukar untuk beliau sekiranya dibandingkan daripada segi catatan masa yang telah dicatatkan oleh beliau. Walau bagaimanapun, MSN akan menggalakkan beliau untuk menyertai sirkit kebangsaan MSN yang dilaksanakan di peringkat negeri sebelum membuat pemilihan ke Program Podium pada tahun hadapan. Sekian, terima kasih. 3
4 KKDR.14.3.2022 Status Permohonan Kewarganegaraan Clara Sonia Joseph 2.43 ptg. Tuan Charles Anthony Santiago [Klang]: Tuan Yang di-Pertua, Yang Berhormat Timbalan Menteri Dalam Negeri, Puan Shamini a/p Gopal Krishnan telah membuat permohonan kewarganegaraan untuk anak angkat beliau Clara Sonia Joseph No Permohonan JPN (16011018-20171006-115001-51) pada tahun 2017. Namun beliau masih menunggu kelulusan permohonan kewarganegaraan. Berikut merupakan kronologi permohonan kewarganegaraan Puan Shamini. Ibu kandung Clara Sonia Joseph merupakan seorang bukan warganegara dan gagal mendaftar sijil beranak anak beliau. Beliau telah menyerahkan anak kepada Puan Shamini atas alasan tidak dapat menampung anak ini kerana masalah kewangan. Pada tahun 2014, Mahkamah Sesyen Klang telah memberi perintah pengangkatan terhadap Clara Sonia Joseph kepada Pasangan Encik Charles a/l Joseph Bennit, ini bukan ada connection dengan saya, tidak ada pertalian dan Puan Shamini a/p Gopal Krishnan. Puan Shamini menerusi peguam telah mengemukakan permohonan surat beranak untuk Clara Sonia, namun didapati status kewarganegaraan beliau dicatatkan sebagai bukan warganegara. Permohonan Puan Shamini ke Jabatan Pendaftaran Negara untuk kewarganegaraan kepada Clara Sonia Joseph pada tahun 2017 masih tidak menerima kelulusan. Justeru, saya memohon Menteri Dalam Negeri menyatakan status permohonan kewarganegaraan Clara Sonia Joseph. Saya juga memohon Yang Berhormat Menteri menyatakan: (i) SOP dan garis panduan JPN dalam permohonan kewarganegaraan anak angkat; (ii) adakah JPN akan memperhalus SOP permohonan kewarganegaraan untuk anak angkat; (iii) adakah JPN menyediakan permohonan dan sistem semakan permohonan kewarganegaraan menerusi talian (online); dan (iv) pada tahun 2019, Menteri Dalam Negeri telah menyatakan SOP proses kelulusan kewarganegaraan terutama melibatkan anak angkat atau pengangkatan dipercepat di bawah tempoh setahun. Mengapa kes Clara Sonia Joseph mengambil masa yang lama? Sekian, terima kasih. 2.45 ptg Timbalan Menteri Dalam Negeri II [Datuk Jonathan bin Yasin]: Tuan Yang Di Pertua, untuk makluman Ahli Yang Berhormat, permohonan kewarganegaraan bagi Clara Sonia Joseph masih di dalam proses dan pertimbangan kementerian ini.
KKDR.14.3.2022 taraf kewarganegaraan individu yang dilahirkan di negara ini adalah tertakluk kepada syarat-syarat yang ditetapkan di dalam Bahagian III, Perlembagaan Persekutuan, Kaedah-kaedah Kewarganegaraan 1964 serta perundangan berkaitan yang berkuatkuasa dalam isu pendaftaran perkahwinan, pengangkatan, kesahtarafan anak dan peraturan imigresen. Sehubungan itu, proses pengangkatan tidak mengubah taraf kewarganegaraan individu berkenaan. Sebagai makluman Ahli Yang Berhormat, penentuan Walau bagaimanapun, Perkara 15A Perlembagaan Persekutuan adalah peruntukan khas untuk mendaftarkan individu berumur di bawah 21 tahun antaranya anak angkat yang sah kepada warganegara Malaysia. Syarat-syarat permohonan kewarganegaraan di bawah Perkara 15A Perlembagaan Persekutuan untuk kategori anak angkat adalah seperti berikut:- (i) pemohon mestilah warganegara Malaysia; (ii) pemohon dan individu yang hendak didaftarkan perlu hadir ke Jabatan Pendaftaran Negara; dan (iii) pemohon hendaklah terdiri daripada ibu bapa angkat yang sah. Namun demikian, kementerian ini ingin menegaskan bahawa apapun permohonan boleh dikemukakan oleh individu bukan warganegara, namun permohonan berkenaan tidak dijamin akan diluluskan kerana sebagai sebuah negara yang berdaulat, penganugerahan kewarganegaraan Malaysia merupakan anugerah tertinggi dan hak eksklusif Kerajaan Persekutuan yang tidak ditawarkan dan diberikan dengan sewenang-wenangnya. Sebagai tambahan, kementerian telah mengkaji dan menyediakan SOP bagi permohonan kewarganegaraan bagi Perkara 15A Perlembagaan Persekutuan dan ia termasuk kategori anak angkat. SOP berkenaan telah berkuatkuasa pada 2 Januari 2020 dan ia merangkumi daripada permulaan permohonan sehinggalah kepada keputusan dikeluarkan oleh pihak kementerian. Permohonan kewarganegaraan hanya boleh dikemukakan di mana-mana kaunter JPN yang berdekatan di seluruh Malaysia. Pemohon perlu hadir sendiri bagi membolehkan pengesahan langsung terhadap permohonan dan dokumen- dokumen pembuktian dapat dibuat dengan lebih sistematik dan komprehensif. Ia juga bagi membolehkan pihak JPN memberi khidmat nasihat bagi membantu pemohon mengemukakan permohonan dengan teratur. Sementara itu, bagi pemohon yang ingin menyemak status permohonan kewarganegaraan boleh merujuk terus kepada kementerian atau JPN melalui talian hotline, e-mel atau bersurat bagi mendapatkan khidmat nasihat dan status permohonan yang berkaitan. ingin menjelaskan bahawa dalam mempertimbangkan permohonan kewarganegaraan, fakta dan dokumen bukti yang dikemukakan oleh setiap pemohon akan diteliti mengikut giliran yang sewajarnya sebelum keputusan dikeluarkan. Walau bagaimanapun, terdapat kekangan luar jangka yang turut memberi kesan langsung terhadap permohonan kewarganegaraan di bawah Perkara 15A seperti pertukaran kerajaan dan Perintah Kawalan Pergerakan yang melanda negara. Namun demikian, kementerian sedang melaksanakan tindakan segera secara berperingkat terhadap semua permohonan kewarganegaraan yang diterima dan sentiasa berusaha untuk memudahcara permohonan berkenaan selagi ia selaras dengan Dalam pada itu, kementerian 5
6 KKDR.14.3.2022 perundangan yang berkuatkuasa dan komited untuk melaksanakan SOP yang telah dikuatkuasakan. Terima kasih, Tuan Yang di-Pertua. Tuan Yang di-Pertua: Terima kasih. Ahli-ahli Yang Berhormat semua, Mesyuarat Kamar Khas hari ini ditangguhkan sehingga hari Selasa, 15 Mac 2022 jam 2.30 petang. Terima kasih semua. Assalamualaikum warahmatullahi wabarakatuh, salam sejahtera dan selamat petang. [Kamar Khas ditangguhkan pada pukul 2.51 petang]